Rodrigo Becão

Rodrigo Nascimento França (tuntud enam kui Rodrigo Becão; sündinud 19. jaanuaril 1996 Salvadoris) on Brasiilia jalgpallur, kes mängib keskkaitsjana Türgi kõrgliigaklubis Fenerbahçe.

Ta alustas klubikarjääri kodulinnaklubis Bahia. 2015. aastal debüteeris ta klubi põhimeeskonnas Brasiilia esiliigas.

Hooajal 2018/19 oli ta Bahiast laenul Venemaa kõrgliigaklubis Moskva CSKA. 2018. aasta juulis võitis ta CSKA-ga Venemaa superkarika.

2019. aasta juulis siirdus ta 1,6 miljoni euro eest Itaalia kõrgliigaklubisse Udinese. Itaalia kõrgliigas debüteeris ta sama aasta 25. augustil mängus AC Milani vastu ja lõi mängu ainsa värava.

2023. aasta juulis sõlmis ta viieaastase lepingu Fenerbahçega.

Saavutused 
Bahia
Copa do Nordeste: 2017
Campeonato Baiano: 2018
Moskva CSKA
Venemaa superkarikas: 2018

Viited 

Brasiilia jalgpallurid
Esporte Clube Bahia mängijad
Moskva CSKA jalgpallurid
Udinese Calcio mängijad
Fenerbahçe SK jalgpallurid‏‎
Campeonato Brasileiro Série A mängijad
Serie A mängijad
Süper Ligi mängijad
Sündinud 1996